सड़क मरम्मत के नाम पर जब स्थानीय नागरिकों द्वारा कड़ा रुख अख्तियार किया गया तो संबंधितों द्वारा दो वर्ष पूर्व गड्ढों में बड़े-बडे़ बोल्डर डाल कर छोड़ दिया गया। तब से सड़क पर छोटे से लेकर बड़े वाहनों का चलना दुश्वार हो गया है। सड़क की मरम्मत के लिए स्थानीय नागरिकों द्वारा बीच-बीच मेें अनेकों बार मुख्य मार्ग को जाम कर विरोध दर्ज कराया गया। इस दौरान संबंधित विभाग के अधिकारी मौके पर पहुंच कर हजारों की संख्या में उपस्थित लोगों को समस्या के समाधान का आश्वासन भी दिया गया। मगर दो वर्ष बीत जाने के बाद भी सड़क की हालत जस की तस बनी हुई है। बता दें कि बीते वर्ष सितंबर माह में जिला पंचायत सदस्य रामनरेश पासवान के नेतृत्व में विंढमगंज क्षेत्र में रसोई गैस की आपूर्ति करने, बिजली आपूर्ति नियमित करने एवं गड्ढों में तब्दील सड़कों की मरम्मत आदि के लिए प्रदर्शन किया गया। इस क्रम में विभाग द्वारा प्राइवेट बस स्टैंड और बाजार अंतर्गत मुख्य मार्ग पर बने कुछ गड्ढों में गिट्टी डाल कर छोड़ दिया गया। एक वर्ष बाद सड़क की हालत अत्यंत खराब हो गई। वर्तमान में अधिकारियों के दौरा के नाम पर संबंधित विभाग द्वारा बीते दो दिनों से जहां-जहां गड्ढा है वहां पर गिट्टी गिराया जा रहा है।